**Τι συμβαίνει με την ασυδοσία των αστυνομικών;**

Μετά το πολύ πρόσφατο περιστατικό ομοφοβικής επίθεσης αστυνομικών στα Εξάρχεια σε ακτιβιστή του ΛΟΑΤΚΙ+ κινήματος ήρθε να προστεθεί και η καταγγελία για σεξιστική επίθεση χθες το βράδυ από άνδρες των ΜΑΤ στα Εξάρχεια σε διερχόμενη κοπέλα. Η χυδαιότητα και τα αποκρουστικά σχόλια που καταγγέλλει το θύμα της σεξιστικής επίθεσης είναι πραγματικά εξοργιστικά.

Καλούμε το Υπουργείο Προστασίας του Πολίτη να διερευνήσει άμεσα τη συγκεκριμένη καταγγελία και να τιμωρηθούν παραδειγματικά οι δράστες της. Πρέπει να μπει εδώ και τώρα ένα τέλος στην ατιμωρησία και την έλλειψη λογοδοσίας των αστυνομικών οργάνων στα οποία ο κ. Χρυσοχοϊδης "έλυσε τα χέρια".

Σχόλιο Γραφείου Τύπου ΜέΡΑ25